ክብል ኣብ ፌስ ቡክ ከምዝጸሓፈ ኢንጂነር ስንታየሁ ደምሴ ይዛረብ። ናብቲ ሓደጋ ነፋሪት ዘጋጠመሉ ቦታ እናኸዳ ዝበኽያ ወላዲት ኢንጂንየር ስንታየሁ ደምሴ ናይቲ ኣብ ቱሉ ፈራ ዝተኻየደ ናይ ምስጋና መደብ ኣተሓባባሪ እዩ። እቲ ሓሳብ ንተጠቀምቲ ማሕበራዊ ሚድያን ንዝቐርቡዎ ሰባትን ብምግላጽ '' ነዞም ሰብ ሕያዋይ ልቢ እስኪ ዓሽኩም ንበሎም'' ኢሉ። እቲ ሓሳብ ማዕቢሉ፤ ተበግሶ ዘለዎም ሰባት ብምትእኽኻብ ሽሞንተ ኣባላት ዘለዉዎ ኮሚቴ ተዋቒሩ። ምስ ነበርቲ እቲ ከባቢ ተመኻኺሮም ድማ ኣብቲ እታ ነፋሪት ዝወደቐትሉ ከባቢ ንዝርከቡ ነበርቲ ናይ ምስጋና መደብ ተኻይዱ። ምንጪ ስእሊ, Netsanet Tesfaye ነቲ ምስጋና ንምብጻሕ ሓደ ጉጅለ ጋዜጠኛታትን ምስጋነኦም ዝገልጹ ሰባትን ዝሓዛ ክልተ እቶቡሳት ካብ ኣዲስ ኣበባ ናብቲ ከባቢ ተንቀሳቒሰን። ገለ ናይ ባዕሎም መኪና ዘለዎም ሰባት እውን፡ ብናይ ባዕሎም መኪና ከምዝመጹ ኣባል እታ ኮሚቴ ኣይተ ነጻነት ተስፋዬ ይገልጽ። ኣብቲ መደብ ምስጋና፡ ዝተፈላለዩ ምሁራት፡ ፍሉጣት ሰባትን ስነጥበበኛታትን ከምዝተረኸቡ ኣተሓባበርቲ ተዛሪቦም። ፎቶ ናይተን ምልክት እቲ ከባቢ ዝኾና ኣደይ ሙሉ ድማ፡ ብመልክዕ ውህብቶ ንምምሕዳር ቀበሌ እቲ ከባቢ ከምዝተውሃበ እቲ ኢንጂነር ይገልጽ። ካብቶም ዕዱማት ሓደ ዝነበረ ነባራይ እቲ ከባቢ ኣይተ ደቻሳ ጉተማ፡ ''ንሕና ዝበኸና እቶም መወትቲ ሰባት ብምዃኖም እዩ'' ይብል። ብናይ ሰባት ሞት ብምሕዛንኩም፣ ብመሰረት ባህሊ እቲ ከባቢ ተስካር ብምግባርኩም '' ነመስግነኩም'' እንትበሃል ድማ ኣዐርዩ ገሪሙዎ። ''ከምቲ ዘኽበርኩሙና ክበሩ'' ክብል ከኣ መሪቑ። 'ሕማቕ ዕድል'፡ ስም እታ ነፋሪት ዝወደቐትሉ ቦታ ምዃኑ ትፈልጡ'ዶ?
